text: দুর্গাপুরে বঙ্গবন্ধু শেখ মুজিবুর রহমানের ৪৫তম শাহাদৎ বার্ষিকী পালিত দুর্গাপুরে বঙ্গবন্ধু শেখ মুজিবুর রহমানের ৪৫তম শাহাদৎ বার্ষিকী পালিত – Lal Sabuj News
  দুর্গাপুরে বঙ্গবন্ধু শেখ মুজিবুর রহমানের ৪৫তম শাহাদৎ বার্ষিকী পালিত
  সাহাদাত হোসন সরকার (কাজল), দুর্গাপুর প্রতিনিধি:
  নেত্রকোনা জেলার দুর্গাপুরে উপজেলা প্রশাসন, উপজেলা আওয়ামীলীগ ও সহযোগী সংগঠনের উদ্যোগে বিভিন্ন কর্মসুচীর মধ্যদিয়ে ১৫ আগস্ট জাতির জনক, বঙ্গবন্ধু শেখ মুজিবুর রহমান এর ৪৫তম শাহাদৎ বার্ষিকী যথাযোগ্য মর্যাদায় পালিত হয়েছে।
  কর্মসুচীর মধ্যে ছিল জাতীয় পতাকা অর্ধনমিত রাখা, উপজেলা চত্বরে বঙ্গবন্ধুর প্রতিকৃতিতে সর্বস্তরের পুষ্পার্ঘ্য অর্পণ, চিত্রাংকন, আলোচনা সভা ও পুরস্কার বিতরণী অনুষ্ঠান।
  পুষ্পার্ঘ্য অর্পণ শেষে উপজেলা পরিষদ চত্ত্বরে উপজেলা নির্বাহী কর্মকর্তা ফারজানা খানম এর সভাপতিত্বে ও সমাজ সেবা কর্মকর্তা মোঃ রফিকুল ইসলাম মুকুল এর সঞ্চালনায় তাৎক্ষনিক (স্পট মিটিং) এ আলোচনা করেন উপজেলা পরিষদ চেয়ারম্যান জান্নাতুল ফেরদৌস আরা ঝুমা তালুকদার, দুর্গাপুর-কলমাকান্দা সার্কেল এর সিনিয়র সহকারী পুলিশ সুপার মাহমুদা শারমীন নেলী, সাবেক মুক্তিযোদ্ধা ডেপুটি কমান্ডার সোহরাব হোসেন তালুকদার, নবাগত কর্মকর্তা ইনচার্জ (ওসি) শাহ নূর-এ আলম, জেলা পরিষদ সদস্য শফিকুল ইসলাম শফিক, যুবলীগ সভাপতি আবদুল হান্নান, ইউপি চেয়ারম্যান শাহিনুর আলম সাজু।
  আলোচনা শেষে উপস্থিত হয়ে স্কুল কলেজের ছাত্র-ছাত্রীদের প্রতিভা বিকাশে কবিতা ও চিত্রাঙ্কন প্রতিযোগীতায় বিজয়ীদের মাঝে পুরষ্কার বিতরন করেন, নেত্রকোণা-১ আসনের সংসদ সদস্য মানু মজুমদার।
  অন্যদিকে, দুর্গাপুর চৌকি আদালত ও আইনজীবী সমিতির আয়োজনে বঙ্গবন্ধুর প্রতিকৃতিতে পুষ্পার্ঘ্য অর্পণ শেষে দুর্গাপুর চৌকি আদালত চত্বরে সিনিয়র সহকারী জজ মোঃ জগলুল হক এর সভাপতিত্বে আলোচনা সভায় বক্তব্য দেন, সিনিয়র সহকারী জজ কলমাকান্দা মোঃ আনোয়ার হোসেন, সিনিঃ জুডিশিয়াল ম্যাজিষ্ট্রেট স্বর্ণ কমল সেন সহ আইনজীবী সমিতির অন্যান্য নেতৃবৃন্দ।
  অপরদিকে, উপজেলা মটরযান কর্মচারী ইউনিয়ন উপজেলা কমিটির আয়োজনে বিরিশিরি কর্মচারী ইউনিয়ন অফিস কার্যালয়ে দোয়া ও মিলাদ মাহফিল শেষে কর্মচারী ইউনিয়ন সভাপতি মোঃ সাইফুল ইসলামের সভাপতিত্বে আলোচনা সভায় অন্যান্যের মধ্যে আলোচনা করেন, জেলা ট্রাক, কাভার্ড ভ্যান মালিক সমিতির সাধারন সম্পাদক পাভেল চৌধুরী, উপজেলা আওয়ামী লীগের দপ্তর সম্পাদক মোবারক হোসেন, উপদেষ্টা কদ্দুস আকুঞ্জি, বাবুল মিয়া।